
Proiect educațional
Expozitie de lucrări artistice “Farmecul iernii”
Ȋnscris ȋn C.P.E.E.J Nr. 442/ 21.01.2026 poziția 43
Ediția a IV-a, Ploiești, 2026 – 2027

Regulament

Capitolul I - Dispoziții generale  
I.1 Activitatea principală a proiectului constă ȋn organizarea expoziției intitulată “Farmecul iernii”.
I.2 Expoziția este integratǎ ȋn domeniul cultural-artistic și are drept scop crearea unui spațiu alternativ de manifestare cultural-artistică ȋn rȃndul elevilor, ȋn vederea dezvoltării unor valori și atitudini pozitive față de tradițiile și obiceiurile romȃnilor ȋn preajma sǎrbǎtorilor de iarnǎ, ȋn diferite zone ale țării noastre.  
I.3 Expoziția este organizată de Școala Gimnazialǎ “George Coșbuc” și Școala Gimnazialǎ “Mihai Eminescu” ȋn parteneriat cu Inspectoratul Școlar Județean Prahova și Biblioteca Județeană “Nicolae Iorga” Ploiești, are caracter regional și se adreseazǎ elevilor și cadrelor didactice din ȋnvǎțǎmȃntul primar.

Capitolul II – Condiții de participare       
[bookmark: _heading=h.gjdgxs]II.1 Tema expoziției “Farmecul iernii” oferǎ elevilor posibilitatea exprimǎrii artistice prin creații plastice variate despre tradițiile și obiceiurile care au loc ȋn perioada sǎrbǎtorilor de iarnǎ: Sfȃntul Nicolae, Crǎciunul și Nașterea Domnului Iisus, Anul Nou. 
[bookmark: _heading=h.30j0zll]II.2 Creațiile artistice (vezi Capitolul V) și expoziția se realizează cu participarea directă a elevilor la ateliere de lucru, ȋn incinta Bibliotecii Județene “Nicolae Iorga” Ploiești, după orele de curs, astfel încât aceștia să fie în timpul lor liber.
II.3 Participanții din alte județe pot participa și indirect, prin  trimiterea lucrărilor  prin poștă sau curier, la adresa menționată la Capitolul V.5.


Capitolul III - Ȋnscrierea ȋn proiect
III.1 Ȋnscrierea ȋn proiect se realizeazǎ ȋn perioada 20 octombrie – 03 decembrie 2026, pe baza următoarelor documente: fișa de ȋnscriere completatǎ, acordul de prelucrare a datelor și publicare pentru fiecare elev participant.
III.2. Documentele de înscriere se regǎsesc ȋn anexele acestui regulament și vor fi trimise ȋn format electronic, pe adresa farmeculiernii23@gmail.com
III.3 Fiecare cadru didactic poate participa cu maxim 2 elevi pentru fiecare secțiune: secțiunea pictură/ desen, secțiunea colaje/ felicitări și secțiunea machete/ ornamente. 
III.4 Cadrele didactice vor menționa ȋn fișa de ȋnscriere data și intervalul pe care ȋl preferă pentru participarea  elevilor la atelierele de lucru și vor completa numele și prenumele complet al acestora ȋn tabel. (Vezi Anexa 2)
III.5 Ȋn funcție de numărul de locuri disponibile, cadrele didactice vor primi confirmarea participării  elevilor ȋn intervalul solicitat.

Capitolul IV – Informarea teoretică și practică
IV.1 Aceasta este etapa premergătoare realizării lucrărilor care vor constitui expoziția. Sub ȋndrumarea cadrelor didactice de la clasă, elevii vor cunoaște care sunt obiceiurile și tradițiile legate de sărbătorile de iarnă din diferite zone ale țării, vor ști ce însemnătate au acestea pentru cultura noastră,  ȋși pot însuşi anumite tehnici de lucru. De asemenea, în aceasta etapă, ei își procură materialele necesare activității principale.

Capitolul V – Atelierele de lucru
V.1 Spațiul pus la dispoziție pentru realizarea lucrărilor este împărțit pe ateliere de lucru astfel: atelierul de pictură și desen, atelierul de colaje și felicitări, atelierul de modelaj sau ornamente.
V.2 Perioada desfășurării atelierelor este 8 – 10 decembrie, ȋn doua serii zilnic, după cum urmează: intervalul 13:00 – 14:00, intervalul 14:30 – 15:30.
V.3 Sub ȋndrumarea cadrelor didactice coordonatoare, elevii participă la categoria și intervalul la care s-au înscris, cu cȃte o singurǎ creație. 
V.4 Elevii folosesc materiale și ustensile de lucru personale, la alegere.
V.5 Elevii din alte județe pot realiza lucrări doar în prezența cadrului didactic coordonator. Acesta va înscrie elevii conform prezentului regulament, va eticheta lucrǎrile pe verso cu datele participantilor (Nume și prenume elev, Clasa, Școala, Nume și prenume coordonator) si le va trimite pȃnǎ pe data de 03 decembrie 2026, data poștei, pe adresa: Școala Gimnazialǎ “George Coșbuc”, str. Alexandru Lǎpușneanu, nr. 17, cod 100570 Ploiești, Prahova, cu mențiunea “Pentru Proiect educațional - Expoziție de lucrări artistice “Farmecul iernii”

Capitolul VI – Expoziția “Farmecul iernii”
VI.1 La aceastǎ activitate participǎ elevii claselor primare care au realizat creații plastice la activitatea anterioarǎ, coordonatorii proiectului, colaboratorii și partenerii educaționali.
VI.2 După finalizarea lucrărilor, acestea se vor expune în holul mare al Bibliotecii Județene “Nicolae Iorga” din Ploiești, dar și pe culoarul spre secția de Împrumut carte pentru copii.
VI.3 Se va realiza și o expoziție digitală a lucrărilor, care va fi postată pe paginile de Facebook ale instituțiilor organizatoare și partenere.
VI.4 Fiecare elev va primi diplomă de participare. Pentru participanții din alte județe, diplomele vor fi trimise pe adresa de e-mail a coordonatorului.
VI.5 Se vor acorda premii speciale pentru fiecare secțiune a proiectului, destinate lucrărilor care se remarcă prin respectarea tematicii propuse, originalitatea abordării, creativitatea în exprimarea artistică a ideilor și calitatea realizării. Vor fi apreciate în mod deosebit ingeniozitatea, expresivitatea, armonia compozițională, atenția acordată detaliilor, precum și capacitatea de a transmite un mesaj relevant și de a evidenția implicarea, sensibilitatea și imaginația autorilor. Jurizarea se va realiza de membri ai Bibliotecii Județene “Nicolae Iorga” din Ploiești și profesori de specialitate.
VI.6 Premiile speciale și detaliile festivității vor fi anunțate prin adresa de e-mail menționată ȋn fișa de ȋnscriere și se vor acorda ȋn incinta locației unde se realizează expoziția, nu mai tȃrziu de 10 ianuarie 2027.

Capitolul VII - Obligațiile participanților
VII.1 Sǎ respecte prevederile prezentului regulament.
VII.2 Sǎ expedieze documentele de ȋnscriere pe adresa de e-mail a proiectului, farmeculiernii23@gmail.com  pȃnǎ la data de 03 decembrie 2026.

Capitolul VIII – Obligațiile organizatorilor
VIII.1 Sǎ pună la dispoziția participanților documentele și materialele corespunzătoare bunei desfășurări a expoziției.
VIII.2 Sǎ asigure o jurizare transparentǎ.
VIII.3 Sǎ respecte termenele menționate în prezentul regulament.

Capitolul IX – Dispoziții finale
IX.1 Cadrele didactice vor primi adeverințe de coordonatori. Toți elevii vor primi diplome de participare. 
IX.2 Adeverințele profesorilor coordonatori se trimit în format electronic pe adresa de e-mail specificatǎ în documentația de înscriere.
IX.3 Nu se admit contestaṭii.
IX.4 Nu se percepe taxă de participare.
IX.5 Lucrările realizate nu se returnează participanților. 
[bookmark: _Hlk150261300]IX.6 Pentru detalii suplimentare, apelați:
0724 347 734, prof. ȋnv. primar Șahanschi Monica Maria
    0722613730, prof. ȋnv. primar Negulescu Laura Georgiana

